ai4bharat/Pralekha huggingface dataset:
سائنس اور ٹیکنالوجی کی وزارت
بیورو آف انڈین اسٹینڈرز کے ذریعہ پہلے زمینی سطح کے جدت پر مبنی معیارات مرتب کیے گئے
زمینی سطح پر اختراع کے لیے پہلا سرکاری معیار مقرر کیا گیا ہے جس میں مٹی کولنگ کیبنٹ مٹی کول شامل ہے، جسے گجرات کے وانکانیر کے مسٹر منسکھ بھائی پرجاپتی نے تیار کیا ہے۔ توسیع اور دوسرے ملکوں کے بازاروں میں داخلے کے لئے ایک خاص مرحلہ کے بعد بیورو آف انڈین اسٹینڈرڈز کے ذریعہ مرتب کردہ معیار کی ضرورت ہوتی ہے ۔
نیشنل انوویشن فاؤنڈیشن  – انڈیا نے،جو کہ حکومت ہند کے سائنس اور ٹیکنالوجی کے محکمہ کی ایک خود مختار تنظیم ہے، راشٹرپتی بھون میں انوویشن اسکالرز ان-ریذیڈنس پروگرام میں یہ خیال پیش کیا تھا۔ بی آئی ایس نے خود اس ٹیکنالوجی کا ادراک کیا اور بعد میں ایک نئے انڈین اسٹینڈرڈآئی ایس 17693: 2022 'بغیر بجلی کے چلنے والی مٹی سے بنی کولنگ کیبنٹ' تیار کرنے کے لیے این آئی ایف کے ساتھ شراکت داری اختیار کی۔
آئی ایس 17693 : 2022 'نان الیکٹرک پاورڈ مٹی کی کولنگ کیبنٹ' زمینی سطح کی اختراع 'مٹی کول ریفریجریٹر' سے متعلق پہلا معیار ہے ۔ معیاری مٹی سے بنے قدرتی ریفریجرینٹ کی کولنگ کیبنٹ کی تعمیر اور کارکردگی کے تقاضوں کی وضاحت کرتا ہے، جو بخارات کی ٹھنڈک کے اصول پر کام کرتی ہے۔ یہ الماریاں بجلی کی ضرورت کے بغیر خراب ہونے والی غذائی اشیاء کو ذخیرہ کرنے کے لیے استعمال کی جا سکتی ہیں۔ یہ کھانوں کو قدرتی ٹھنڈک فراہم کرتا ہے تاکہ وہ اپنے معیار کو نقصان پہنچائے بغیر تازہ رہیں۔
یہ معیار اقوام متحدہ کے 17 پائیدار ترقیاتی اہداف  میں سے 6 کو پورا کرتا ہے۔ یہ چھ اہداف ہیں: 1-  ، 2-  ، 5- ، 7- ، اور 9-  اور 12-۔
یہ بینچ مارک منظم شعبے کی اختراعات کے ساتھ نچلی سطح پر اختراعات کو فروغ دینے میں مدد کر سکتا ہے۔ ان اختراعات سے توقع کی جاتی ہے کہ وہ تجارت اور تجارت اورکاروبار میں سہولت فراہم کریں گے، طریقہ کار کو بہتر بنائیں گے اور انہیں مزید موثر بنائیں گے، مسلسل کام کرنے اور معیار میں رہنمائی، مصنوعات اور خدمات کا آسان موازنہ، ٹیکنالوجی کی ترقی کی حوصلہ افزائی کریں گے۔
’مٹی کول ریفریجریٹر‘پہلے ہی نمایاں اثر دکھا رہا ہے اور معیارات کی ترتیب کے اس اہم سنگ میل کو حاصل کرکے آگے بڑھ رہا ہے۔ یہ مٹی کے برتنوں کی ثقافت، روایت اور وراثت کے احیاء ، لوگوں کو بہتر اور صحت مند طریقوں سے جوڑنے، پائیدار کھپت کو فروغ دینے، غریب افراد کو مالی طور پر مضبوط بنانے، سرسبز اور ٹھنڈی زمین، اقتصادی ترقی اور روزگار کی فراہمی اور دیہی خواتین کی ترقی اور انہیں مالی طور پر خود مختار بنانے میں پہلے سے ہی ایک اہم کردار ادا کر رہا ہے۔ ان کامیابیوں کو نئے معیارات کے ساتھ ایک تحریک ملے گی۔
محنت اور روزگار کی وزارت
بیڑی کارکنان اور غیرمنظم مزدوروں کے لئے محنت اور روزگار کی وزارت کے ذریعے بریلی میں بڑے کیمپ کا اہتمام
نئی دہلی،15/جنوری۔ محنت اور روزگار کی وزارت  جناب سنتوش کمار گنگوار نے 13 جنوری 2018 کو بریلی میں بیڑی کارکنان اور غیرمنظم مزدوروں کے لئے محنت اور روزگار کی وزارت کے زیر اہتمام منعقدہ ایک بڑے کیمپ کا افتتاح کیا۔
اس کیمپ میں چھ ہزار سے زائد کارکنان نے شرکت کی۔ جائے موقع 70 استفادہ کنندگان کو ہاؤسنگ سینکشن اسناد جاری کی گئیں۔ پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  کی تقریباً 3 ہزار بیمہ اسناد استفادہ کنندگان کے حوالے کی گئیں۔ تقریباً 250 کارکنان کو عینکیں تقسیم کی گئیں، جن کی آنکھوں کی جانچ پہلے ہی عمل میں آچکی تھی۔
اس موقع پر حاضرین سے خطاب کرتے ہوئے جناب گنگوار نے کہا کہ ان کی حکومت ملک کے غیرمنظم شعبے کے کارکنان کی فلاح و بہبود کے لئے عہدبند ہے اور اس طرح کے کیمپوں کے اہتمام سے تمام تر شراکت داروں کے مابین حکومت کی بہبودی اسکیموں کے بارے میں بیداری میں اضافہ ہوتا ہے۔
انھوں نے اترپردیش کے وزیر محنت جناب سوامی پرساد موریہ اور مزدوروں سے متعلق محکمہ نیز ڈی جی ایل ڈبلیو کے افسروں کو بھی مبارکباد پیش کی اور کہا کہ ان کی محنت نے اس کیمپ کو بڑے پیمانے پر کامیابی سے ہمکنار کیا ہے۔
U-294
(Visitor Counter : 35
خواتین اور بچوں کی ترقیات کی وزارت
نابالغ لڑکیوں، حاملہ خواتین اور دودھ پلانے والی ماؤں کی ہڈیوں اور عضلات کی صحت میں تغذیے کا کردارکے موضوع پر ویبینار کا ا نعقاد، اور تیسرے راشٹریہ پوشن ماہ جشن کے ایک حصے کے طور پر بچوں کے آنتوں کے انفیکشن میں اسکول پر مبنی روک تھام اور بندوبست
نئی دہلی:22 ستمبر، 2020:
خواتین اور بچوں کی ترقی کی وزارت، حکومت ہند، ستمبر 2020 میں منائے جانے والے تیسرے پوشن ماہ کے دوران ویبینار کی ایک سیریز کا اہتمام کررہی ہے۔ اس کے تحت ایک ویبینار 15ستمبر کو نابالغ لڑکیوں، حاملہ خواتین اور دودھ پلانے والی ماؤں کی ہڈیوں اور عضلات کی صحت میں تغذیے کے کردار پر منعقد کیا گیا تھا۔ جبکہ ویبینار کی سیریز میں آخری پروگرام آج ‘‘بچوں کے آنتوں کے انفیکشن کی اسکول پر مبنی روک تھام اور بندوبست’’ کے موضوع پر منعقد کیا گیا تھا۔ اس پروگرام کی صدارت حکومت ہند کی خواتین اور بچوں کی ترقی کی وزارت میں سکریٹری جناب رام موہن مشرا نے کی۔
نابالغ لڑکیوں، حاملہ خواتین اور دودھ پلانے والی ماؤں کی ہڈیوں اورپٹھوں کی صحت میں تغدیہ کے کردار پر منعقدہ ویبینار میں مہمان مقرر میجر جنرل  رمن کمار مارواہ نے ہندوستانی بچوں، نابالغوں، حاملہ خواتین اور دودھ پلانے والی ماؤں کے درمیان ہڈیوں کی بہترصحت کی اہمیت پر روشنی ڈالی۔ اس موضوع پر منعقدہ مختلف تحقیقی مطالعات کی بنیاد پر انہوں نے کہا کہ دنیا بھر میں سالانہ 89 لاکھ فریکچر ہڈیوں کی خراب صحت کے سبب ہوتے ہیں۔ اپنی تقریر کے آخر میں ڈاکٹر رمن نے مشورہ دیا کہ بچوں، حاملہ خواتین اور دودھ پلانے والی ماؤں کی ہڈیوں کی بہتر صحت کو یقینی بنانے کیلئے انہیں اپنی خوراک اور اپنے روز مرہ کے کام پر خصوصی دھیان دینا چاہئے۔ انہوں نے کہا کہ کیلشیم کی مناسب مقدار کے لئے صحتمند غذا، سورج کی مناسب روشنی اور باقاعدگی سے ورزش کرنا بیحد ضروری ہے۔ ویبینار کی دوسری مہمان مقرر تغذیاتی ادارہ، حیدر آباد کی ڈاکٹر بھارتی کلکرنی نے حاملہ خواتین اور دودھ پلانے والی ماؤں کی ہڈیوں کی صحت پر اظہار خیال کرتے ہوئے دوران حمل اور دودھ پلانے کے دوران تغذیے کے کردار پر توجہ مرکوز کی۔ اپنے تحقیقی مطالعات کے نتائج پر روشنی ڈالتے ہوئے انہوں نے خوراک میں پروٹین، کیلشیم، زنک وغیرہ کی مناسب مقدار اور وٹامن ڈی لینے کے علاوہ بچے کے پہلے ایک ہزار دنوں کے دوران مضبوط عضلات اور صحتمند ہڈیوں کے لئے تغذیہ سے بھرپور متوازن خوراک کی سفارش کی۔
‘‘بچوں کے آنتوں کے انفیکشن کی اسکول پر مبنی روک تھام اور بندوبست’’ پر منعقدہ ویبینار کے مہمان مقرر سی ایم سی ویلور کے ڈاکٹر گگن دیپ کنگ نے پانچ سے 14 برس تک کے اسکولی بچوں میں آنتوں کے انفیکشن کی روک تھام اور بندوبست کو اجاگر کیا اور ایسے انفیکشن کے سبب ہونے والی اموات کے واقعات اور معذوریت کے بارے میں تفصیلی روشنی ڈالی۔ انہوں نے کہا کہ آنتوں کا انفیکشن پانی کے سبب ہونے والے انفیکشن، خوراک کے ذریعے ہونے والے انفیکشن کے سبب یا فرد سے فرد کو ہوسکتا ہے۔ جس کی وجہ سے آنتوں سے متلعق ، لیو ، جسم  یا پھر دماغ  متاثر ہوسکتا ہے۔ روک تھام کے طریقوں میں صاف پانی، صحتمند غذا،صحتمند ماحول، عمدہ تغذیہ، ٹیکہ، صحت–تعلیم کو بڑھاوا دینا، سکریننگ  اور ریفرل شامل ہیں۔ انہوں ن ے کہا کہ اسکولی صحت خدمات کو بچوں کی بھلائی پر دھیان دینا چاہئے۔
متعلقہ وزارتوں اور ریاستی حکوموں کے مندوبین بین الاقوامی تنظیموں اور ترقیاتی شراکت داروں کے مندوبین، پی آر آئی اراکین، آئی سی ڈی ایس افسران، ریاستی ڈبلیو سی ڈی مندوبین ، ڈومین ماہرین، تغذیہ ماہرین، وزارت کے افسران اور دیگر لوگوں نے اس ویبینار میں حصہ لیا۔
م ن۔م ع۔ ع ن
U NO:5746
(Visitor Counter : 179
صحت اور خاندانی بہبود کی وزارت
پردھان منتر ی غریب کلیان پیکج:کووڈ-19 سے نبرد آزما صحت ورکروں کیلئے انشورنس اسکیم میں مزید 180 دنوں کی توسیع
ابھی تک اسکیم کے تحت 1351 دعووں کا تصفیہ کیا گیا
پردھان منتری غریب کلیان پیکج کووڈ-19 سے لڑنے والے حفظان صحت کے ورکروں کیلئے انشورنس اسکیم 30 مارچ 2020 کو شروع کی گئی تھی تاکہ کمیونٹی صحت ورکروں اور پرائیویٹ ہیلتھ ورکروں سمیت 22.12 لاکھ حفظان صحت فراہم کرنے والوں کو 50 لاکھ روپے کا جامع ذاتی حادثاتی کور فراہم کیا جاسکے۔جن کا کووڈ-19 کے مریضوں کی دیکھ بھال اور ان سے براہ راست رابطہ رہا ہو اوران کے بھی متاثر ہونے کا خطرہ ہوسکتا ہے۔
ایسے میں غیر معمولی صورتحال کی وجہ سے پرائیویٹ اسپتال کے عملے / ریٹائرڈ/ رضاکار/مقامی شہری ادارے /کنٹریکٹ /ڈیلی اجرت /ایڈ ہاک /ریاستوں کے ذریعہ آؤٹ سورس اسٹاف/ مرکزی اسپتالوں /مرکز ،ریاستوں /مرکز کے زیر انتظام علاقوں کے خود مختار اسپتالوں ،ایمس اور انسٹی ٹیوٹ آف نیشنل امپورٹنس /مرکزی وزراکے اسپتالوں کو خصوصی طور پر کووڈ-19 مریضوں کی دیکھ بھال کیلئے تیار کیا گیا ہے۔انہیں پی ایم جی کے پی کے تحت کور کیا گیا ہے۔
پالیسی کی موجودہ مدت 20 اکتوبر 2021 کو ختم ہورہی ہے ۔
چونکہ کووڈ-19 عالمی وبا ابھی بھی ختم نہیں ہوئی ہے اور کئی ریاستوں / مرکز کے زیر انتظام علاقوں میں اب بھی کووڈ -19 سے متعلق ڈیوٹی میں تعینات صحت ورکروں کی موت درج کی جارہی ہے ایسے میں بیمہ پالیسی 21 اکتوبر2021 سے اگلے 180 دنوں کی مد ت کیلئے اور بڑھائی گئی ہے تاکہ کووڈ-19 مریضوں کی دیکھ بھال کیلئے مقرر کئے گئے صحت ملازمین کے لواحقین کو تحفظ کور فراہم کرنا جاری رکھا جاسکے ۔اب تک اس اسکیم کے تحت 1351 دعووں کو تصفیہ کیا جاچکا ہے۔
صحت ورکروں میں بڑے پیمانے پر تشہیر کرنے کیلئے 20 اکتوبر2021 کو ایک لیٹر سبھی ریاستوں اور مرکز کے زیر انتظام علاقوں کے ایڈشنل چیف سکریٹریوں  پرنسپل سکریٹروں / سکریٹریوں کو بھیجی گئی ۔
وزیراعظم کا دفتر
وزیراعظم نے بزرگ تیلگواداکار جناب کائیکلا ستیہ نارائنا کے انتقال پر اظہار تعزیت کیا
وزیراعظم جناب نریندر مودی نے بزرگ تیلگو اداکار جناب کائیکلاستیہ نارائنا کے انتقال پر اپنے گہرے رنج وغم کااظہار کیا ہے۔
وزیراعظم نے ٹوئیٹ میں کہا؛
’’معروف فلمی شخصیت جناب کائیکلاستیہ نارائنا گرو کے انتقال پر مجھے صدمہ ہے ۔ وہ کئی نسلوں میں اپنی یادگار اداکاری کی صلاحیتوں اور ان کے ذریعے ادا کیے گئے مختلف کرداروں کی بنا پر مقبول تھے۔ میری ہمدردیاں ان کے اہل کنبہ اور ان کے مداحوں کے ساتھ ہیں۔ اوم شانتی‘‘۔
۔۔۔۔۔۔۔۔۔۔۔
ش ح۔س ب۔ ع ن۔
U-14268
(
وزارت خزانہ
 ’’ 7.06فیصد جی ایس 2028‘‘،  ’’ 7.26 فیصد جی ایس 2033‘‘ اور  ’’ 7.36 فیصد جی ایس 2052‘‘ کی فروخت کے لیے نیلامی 
حکومت ہند نے یکساں قیمت کا طریقہ کار استعمال کرتے ہوئے قیمت پر مبنی نیلامی کے ذریعے 8000 کروڑ روپے  کی ایک نوٹیفائیڈ رقم کے لیے  7.06 فیصد سرکاری تمسک 2028 ،  یکساں قیمت کا طریقہ کار استعمال کرتے ہوئے قیمت پر مبنی نیلامی کے ذریعے 14000 کروڑ روپے  کی ایک نوٹیفائیڈ رقم کے لیے 7.26 فیصد سرکاری تمسک 2033 ،  کثیر قیمتی طریقۂ کار کا استعمال کرتے ہوئے قیمت پر مبنی نیلامی کے ذریعے 11000 کروڑ روپے  ڈی نوٹیفائیڈ ایک رقم کے لیے 7.36 فیصد سرکاری تمسک 2052 کی فروخت  کا اعلان کیا ہے۔ حکومت ہند کے پاس یہ متبادل ہے کہ وہ مذکورہ بالا ہر ایک تمسک کے عیوض 2000 کروڑ روپے تک کا ضافہ سبسکرپشن اپنے پاس برقرار رکھے۔ یہ نیلامیاں بھارتیہ ریزرو بینک کے ممبئی دفتر، فورٹ، ممبئی کے ذریعے 19 مئی 2023  کو کرائی جائیں گی۔
تمسکات کی فروخت کی نوٹیفائڈ رقم کا 5 فیصد تک کا حصہ اہل افراد اور اداروں کو الاٹ کیا جائے گا جیساکہ سرکاری تمسکات کی نیلامی میں غیرمقابلہ جاتی بولی کی سہولت کی اسکیم میں بیان کیا گیا ہے۔
نیلامی کے لیے مقابلہ جاتی اور غیر مقابلہ جاتی دونوں بولیوں کو بھارتیہ ریزرو بینک کے کور بینکنگ سولیوشن  نظام پر الیکٹرانک شکل میں 19 مئی 2023 کو داخل کیا جائے۔ غیر مقابلہ جاتی بولیوں کو صبح 10.30 بجے سے صبح 11.00 بجے کے درمیان اور مقابلہ جاتی بولیوں کو صبح 10.30 بجے سے صبح 11.30 بجے کے درمیان داخل کیا جائے۔
نیلامی کے نتائج کا اعلان 19 مئی 2023  کو کیا جائے گا اور کامیاب بولی لگانے والوں کو رقم کی ادائیگی 22 مئی 2023  کو کی جائے گی۔
یہ سیکیورٹیز ریزرو بینک آف انڈیا نے اپنے سرکلر مورخہ 24 جولائی 2018 نمبر کے ذریعے جاری کی ہیں۔ آر بی آئی/ 19-2018/25 کے ذریعے جاری کردہ ’’سنٹرل گورنمنٹ سیکیورٹیز میں لین دین کب جاری کیا گیا‘‘ کے رہنما خطوط کے مطابق ’’جب جاری کیا گیا‘‘ ٹریڈنگ کے اہل ہوں گے۔
۔۔۔۔
ش ح۔ا س۔ ت ح ۔
U–5156
(Visitor Counter : 63
وزارت ماہی پروری، مویشی پروری و ڈیری
بھونیشور، اڈیشہ میں ماہی گیری کا عالمی دن منایا گیا، بالاسور، اڈیشہ کو پہلی بار بہترین میرین ضلع کے ایوارڈ سے نوازا گیا
ماہی گیری کے شعبے میں ترقی کے زبردست امکانات ہیں : ماہی گیری، مویشی پروری اور ڈیری کے مرکزی وزیر جناب پرشوتم روپالا
جناب روپالا نے ماہی گیروں، خواتین کے لیے کسان کریڈٹ کارڈ کے سلسلے میں بیداری پیدا کرنے پر زور دیا
حکومت ماہی گیر خواتین کو بااختیار بنانے پر توجہ دے رہی ہے: ماہی گیری، مویشی پروری اور ڈیری کے وزیر مملکت ڈاکٹر ایل مروگن
پارادیپ بھارت کی ان پانچ بڑی بندرگاہوں میں شامل ہے جنھیں ماہی گیری کی بڑی بندرگاہوں کے طور پر تیار کیا جا رہا ہے: ڈاکٹر مروگن
نئی دہلی، 21 نومبر 2021:
ماہی گیری کے شعبے میں ترقی کے زبردست امکانات ہیں اور بھارت سرکار 2024-25 تک اس شعبے سے ایک لاکھ کروڑ برآمدی ہدف کے حصول کے لیے تمام ضروری معاونت فراہم کر رہی ہے۔ جناب روپالا نے اجتماع سے خطاب کرتے ہوئے کہا کہ ریاستوں کو ایک دوسرے سے ترغیب لینے اور سمندری شعبے میں ترقی کے متبادلات تلاش کرنے کی ضرورت ہے۔ " ماحول دوست ماہی گیری کے ساتھ آنے کی ضرورت ہے اور کھپت جاری رکھتے ہوئے اس شعبے کو برقرار رکھنے کی بھی ضرورت ہے۔" وزیر موصوف نے کہا کہ حکومت نے 2024-25 تک اس شعبے سے ایک لاکھ کروڑ کی برآمد حاصل کرنے کا ہدف مقرر کیا ہے۔
جناب روپالا نے کسان کریڈٹ کارڈ  کے بارے میں زیادہ سے زیادہ آگاہی پر زور دیا۔ " ہمارے عزت مآب وزیر اعظم جناب نریندر مودی جی نے سمندری شعبے کی ہر ممکن مدد کی ہے۔ بھارت سرکار نے پہلے ہی ماہی گیروں اور خواتین کو کے سی سی کی اسپورٹ فراہم کی ہے۔ انھوں نے کہا کہ حکومت جلد ہی کے سی سی کے بارے میں زیادہ سے زیادہ بیداری پیدا کرنے کے لیے ایک وسیع تر مہم شروع کرے گی۔
قومی سطح پر جشن میں حصہ لیتے ہوئے ماہی گیری، مویشی پروری اور ڈیری کے وزیر مملکت ڈاکٹر ایل مروگن نے کہا کہ وزیر اعظم جناب نریندر مودی جی نے ماہی گیری کے شعبے کے لیے ایک علیحدہ وزارت کا تصور کیا اور اس کے بعد سے مختصر عرصے میں اس شعبے کی صلاحیت کو پورا کیا گیا ہے اور ملک نے اب اس شعبے سے ایک لاکھ کروڑ آمدنی حاصل کرنے کا اولین ہدف مقرر کیا ہے۔ " حکومت متسیہ سمپدا یوجنا نافذ کر رہی ہے اور اس اسکیم کے ذریعے اس شعبے میں 20,000 کروڑ روپے کی رقم شامل کی ہے۔ سیویڈ فارمنگ ایک اور شعبہ ہے جہاں حکومت زیادہ زور دے رہی ہے۔ ہم ماہی گیر خواتین کو بااختیار بنانے اور اس شعبے میں کاروباری صلاحیتوں کو فروغ دینے پر بھی توجہ مرکوز کر رہے ہیں۔" ڈاکٹر مروگن نے کہا کہ پارادیپ ان پانچ بڑی بندرگاہوں میں شامل ہے جنھیں ماہی گیری کی بڑی بندرگاہوں کے طور پر تیار کیا جا رہا ہے۔
تقریب کے دوران متعدد ایوارڈ دیے گئے۔ بالاسور، اڈیشہ کو ملک کے بہترین میرین ضلع کے طور پر نوازا گیا۔ آندھرا پردیش کو بہترین میرین اسٹیٹ جب کہ تلنگانہ کو بہترین اندرون ملک ریاستی ایوارڈ دیا گیا۔ مدھیہ پردیش کے بالاگھاٹ کو بہترین اندرون ملک ضلع ایوارڈ ملا؛ اور بیسٹ ہلی اور شمال مشرقی ریاست اور ضلعی ایوارڈ بالترتیب تریپورہ اور بونگائی گاؤں، آسام نے حاصل کیے۔
اس سے قبل وزرا اور مندوبین نے اس مقام پر کسانوں اور کاروباری افراد کی جانب سے لگائے گئے نمائشی اسٹالز کا دورہ کیا۔ تقریب کے دوران ماہی گیری کے شعبے سے متعلق مختلف پوسٹرز، سنگیت بھی جاری کیے گئے۔ اس پروگرام میں بھارت سرکار اور حکومت اڈیشہ کے اعلی عہدیداروں نے بھی شرکت کی۔
وزارت دفاع
رکشا منتری جناب راج ناتھ سنگھ آج رات روس کے دورے پر جائیں گے
19 ویں بھارت – روس بین حکومتی کمیشن برائے بری فوج سے بری فوج کے مابین تکنیکی تعاون کی مشترکہ صدارت کریں گے
نئی دلّی ، 04 نومبر / رکشا منتری راج ناتھ سنگھ 5 سے 7 نومبر ، 2019 ء کے دوران روس کے دورے پر جائیں گے ، جہاں وہ 19 ویں بھارت – روس بین حکومتی کمیشن کی مشترکہ صدارت کریں گے ، جس کا تعلق بری فوج سے بری فوج کے مابین تکنیکی تعاون  سے ہے ۔
اپنے اس دورے کے دوران ، توقع کی جاتی ہے کہ رکشا منتری روسی وفاق کے وزیر دفاع جنرل سرگی شوئیگو سے وسیع تبادلۂ خیالات کریں گے ، جو بری فوج سے بری فوج کے مابین تعاون اور دفاعی صنعتی تعاون پر محیط ہوں گے ۔
جناب راج ناتھ سنگھ روس کے وزیر صنعت اور تجارت جناب ڈینس منتروف کے ساتھ مشترکہ طور پر ‘ بھارت – روس دفاعی صنعتی تعاون کانفرنس ’ کا بھی افتتاح کریں گے ۔ اس کانفرنس میں بھارت اور روس کے مابین دفاعی صنعتی تعاون کو فروغ دینے ، ٹیکنا لوجی منتقلی اور ‘ میک اِن انڈیا ’ پروگرام کے تحت بھارت میں دفاعی صنعت میں سرمایہ کاری کے موضوع پر تبادلۂ خیالات کئے جائیں گے ۔
جناب راج ناتھ سنگھ سینٹ پیٹرس برگ بھی جائیں گے ، جہاں وہ اُن سپاہیوں اور شہریوں کے اعزاز میں پساکا ریوسکی میموریل قبرستان میں گلدائرہ نذر کریں گے ۔ ان شہریوں اور سپاہیوں نے دوسری عالمی جنگ کے دوران اپنی جانیں نچھاور کی تھیں ۔ رکشا منتری سینٹ پیٹرس برگ کے گرد و نواح میں واقع روسی دفاعی پیداواری سہولتوں کا بھی ملاحظہ کر سکتے ہیں ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 4914
(Visitor Counter : 114
وزیراعظم کا دفتر
وزیر اعظم نے تمل ناڈو کے وزیرِ اعلیٰ کے ساتھ گفتگو کی
سمندری طوفان کے متاثرین کے لئے امداد کا اعلان کیا
نئی لّی ، 28 نومبر / وزیر اعظم نریندر مودی نےتمل ناڈو کے وزیرِ اعلیٰ تھرو ایڈا پڈی کے پلانی سوامی سے بات کی اور ریاست کے مختلف حصوں میں سمندری طوفان کے سبب شدید بارش سے متاثرہ صورتِ حال پر تبادلۂ خیال کیا ۔ ریاست میں بچاؤ اور امدادی کاموں میں تعاون کے لئے مرکزی ٹیمیں بھیجی جا رہی ہیں ۔
وزیر اعظم جناب نریندر مودی نے جانوں کے اتلاف پر تعزیت کا اظہار کیا اور زخمیوں کی جلد صحت یابی کی پراتھنا کی ۔ انہوں نے کہا کہ مرنے والے افراد کے لواحقین کو دو- دو لاکھ روپئے اور زخمی ہونے والے افراد کو 50 – 50 ہزار روپئے کی نقد امداد پی ایم این آر ایف سے دی جائے گی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7649
(
کامرس اور صنعت کی وزارتہ
جناب پیوش گوئل نے آئی آئی ٹی، دہلی میں پبلک سسٹم لیب  کا افتتاح کیا
‘‘امرت کال میں داخل ہونے کے پہلے دن پبلک سسٹم لیب شروع کرنے سے بہتر اور کیا طریقہ ہوسکتا ہے’’:جناب گوئل
عوامی ترسیل کے نظام کو مزید موثر اور کفایتی بنانے کے لیے حکومت جدید حل استعمال کر رہی ہے
پی ایس ایل جدت طرازی کی ایک بہترین مثال ہے جو ہماری قوم کو ترقی اور ملک کو بدعنوانی سے نجات دلائے گی
کامرس اور صنعت، امور صارفین، خوراک اور عوامی نظام تقسیم نیز ٹیکسٹائل کے مرکزی وزیر جناب پیوش گوئل نے کہا کہ وزیر اعظم جناب نریندر مودی نے کل اپنے خطاب میں ایک ترقی یافتہ ملک بنانے کی بات کہی اور جئے انوسندھان کا پرزور نعرہ دیا، جو کہ ترقی یافتہ بھارت بننے کے لیے اہم ستون میں سے ایک ہے۔ جناب گوئل نے وزیر اعظم کی جئے انوسندھان کی پرزور اپیل کا حوالہ دیتے ہوئے کہا کہ ‘‘امرت کال میں داخل ہونے کے پہلے دن پبلک سسٹم لیب کو شروع کرنے سے بہتر اور کیا طریقہ ہوسکتا ہے۔’’ وہ آئی آئی ٹی دہلی میں پبلک سسٹم لیب کے افتتاح کے موقع پر اظہار خیال کر رہے تھے۔
وزیر موصوف نے کہا کہ ‘‘پبلک سسٹم لیب متعدد طریقوں سے اہم کردار ادا کر سکتی ہے۔ خوراک کی سرکاری خریداری اور تقسیم ایک اہم پروگرام ہے جس میں یہ اختراع بہت زیادہ حصہ ڈال سکتی ہے’’۔‘‘پبلک سسٹمز لیب جدت طرازی کی ایک بہترین مثال ہے جو ہمارے ملک کی ترقی میں اہم کردار ادا کرے گی اور عوامی تقسیم کے نظام میں بہتر کارکردگی لاکر ملک کو بدعنوانی سے نجات دلائے گی’’۔
عوامی ترسیل کے نظام کو مزید موثر اور کفایتی بنانے میں جدت طرازی اور اختراعی حلوں کے استعمال پر حکومت کے زور کے بارے میں بات کرتے ہوئے جناب گوئل نے کہا کہ ‘‘پی ایم جی کے اے وائی جیسے سرکاری اقدامات کے ذریعے بھارت وبا کے دوران خوراک کے تحفظ کے معاملے میں دنیا کے لیے ایک رول ماڈل رہا ہے۔ بڑے پیمانے پر وبائی امراض کے باوجود حکومت نے ایک قوم، ایک راشن کارڈ کے ذریعے سب کے لیے خوراک کے تحفظ کو یقینی بنایا’’۔
پبلک سسٹمز لیب کے قیام کے لیے آئی آئی ٹی دہلی اور عالمی خوراک پروگرام کی تعریف کرتے ہوئے جناب گوئل نے کہا کہ جو تحقیقی کام کیا جا رہا ہے وہ دنیا کے سامنے ٹکنالوجی اور اختراع کے استعمال کو ظاہر کرے گا تاکہ پبلک ڈلیوری سسٹم کو زیادہ موثر اور باصلاحیت بنایا جا سکے۔
ایک ترقی یافتہ اور خوشحال بھارت بنانے میں نوجوانوں سے تعاون کرنے کی اپیل کرتے ہوئے جناب گوئل نے کہا کہ ‘‘آج دنیا میں بھارت کی بات ایک ابھرتی ہوئی سپر پاور، اسٹارٹ اپ والے ملک، اختراع کرنے والے افراد کے ملک، ایک ایسا ملک جو اپنے پائیدار ترقیاتی اہداف کو پہلے سے پورا کرتی ہے، کے طور پر کی جاتی ہےہے اور یہ تبھی ممکن ہے جب نوجوان ذہن اختراعی خیالات کے ساتھ آئیں جو بھارت کی ترقی میں اہم کردار ادا کرتے ہیں’’۔
پبلک سسٹمز لیب  کا آغاز شہریوں پر بہت زیادہ اثر ڈالے گا اور تعلیمی اداروں اور دیگر اسٹیک ہولڈرز کے لیے اہم فوائد فراہم کرے گا۔ یہ لیب آپریشنز ریسرچ، آرٹیفیشیئل انٹلیجنس، ڈیٹا سائنس وغیرہ کے علم کا استعمال ان اہم مسائل کو حل کرنے کے لیے کرے گی جو کروڑوں لوگوں کی زندگیوں کو بہتر بنانے کے لیے ضروری ہیں۔ یہ خوراک، صحت، نقل و حمل اور بہتر حکمرانی کے شعبے میں کام کرے گا۔ فی الحال توجہ خوراک سپلائی چینز اور سرکاری ٹرانسپورٹ کو بہتر بنانے پر ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 92
بجلی کی وزارت
توانائی کی منتقلی کے لیے قانونی فریم ورک
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں بتایا کہ توانائی کی منتقلی کا فریم ورک موسمیاتی تبدیلی سےمتعلق اقوام متحدہ کے فریم ورک کنونشن  میں جمع کرائے گئے قومی سطح پر طے شدہ شراکت  کے تحت ہندوستان کی عہدبندی کے تحت چلتا ہے۔ اس تناظر میں، ماحولیات، جنگلات اور موسمیاتی تبدیلی کی وزارت  نے یو این ایف سی سی سی سکریٹریٹ کو ایک فریم ورک دستاویز ’بھارت کی طویل مدتی کم کاربن ترقیاتی حکمت عملی‘ پیش کی ہے، جس میں طویل مدتی کم اخراج ترقیاتی حکمت عملیوں زیر زمین ایندھن کے وسائل کا معقول استعمال، توانائی کی حفاظت، قابل تجدید ذرائع کو وسعت دینے اور گرڈ کو مضبوط بنانے وغیرہ کے عناصر شامل ہیں۔
مزید برآں، توانائی کی منتقلی کی حمایت کرنے کے مقصد کے ساتھ، توانائی کے تحفظ  بل، 2022 کو پارلیمنٹ میں پیش کیا گیا ہے، جسے لوک سبھا نے8 اگست 2022 کو منظور کیا تھا۔ اس بل کو راجیہ سبھا میں پارلیمنٹ کے اس اجلاس میں غور کے لیے پیش کیا جائے گا۔
توانائی کی منتقلی کی سرگرمیوں میں مدد کے لیے مجوزہ بل میں درج ذیل دفعات شامل کی گئی ہیں:-
- نامزد صارفین کے ذریعہ توانائی یا فیڈ اسٹاک کے طور پر غیر فوسل ذرائع کی کھپت میں کم از کم حصہ کی وضاحت
- کاربن کریڈٹ ٹریڈنگ اسکیم کی وضاحت
- iii. توانائی کے تحفظ کے نظام کے اندر بڑی رہائشی عمارتوں کی کوریج اورپائیداری کے پہلوؤں کو شامل کرنے کے لیے انرجی کنزرویشن بلڈنگ کوڈ کے دائرہ کار کو بڑھانا۔
صحت اور خاندانی بہبود کی وزارت
کووِڈ -19 کی تازہ ترین صورتحال
ملک گیر ٹیکہ کاری مہم کے تحت کووِڈ سے بچاؤ کےاب تک 220.66 کروڑ ٹیکے  لگائے جا چکے ہیں ۔
گزشتہ 24 گھنٹے میں 978 ٹیکے لگائے گئے ہیں۔
ہندوستان میں سردست زیر علاج مریضوں کی تعداد8675 ہے۔
فی الحال زیر علاج مریضو ں کی شرح 0.02 فیصد ہے۔
سردست ملک میں شفایابی کی شرح 98.80 فیصد ہے۔
گزشتہ 24 گھنٹے کے دوران 1193 مریض شفایاب ہوئے ہیں، جس کے بعد شفایاب ہونے والے افراد کی مجموعی تعداد بڑھ کر44445206 ہوگئی ہے۔
گزشتہ 24 گھنٹے کے دوران کووڈ کے 782 نئے معاملات درج کیے گئے ہیں۔
بیماری سےمتاثر پائے جانے والے مریضوں کی یومیہ شرح  ہے ۔
بیماری سے متاثر پائے جانےوالے مریضوں کی ہفتہ وار شرح  ہے ۔
اب تک کل 92.93 کروڑ ٹیسٹ کئے جا چکے ہیں، گزشتہ 24 گھنٹے میں 129101 ٹیسٹ کیے گئے۔
وزارت خزانہ
مرکزی جی ایس ٹی دہلی ویسٹ کمشنریٹ نے تقریبا 831.72 کروڑ روپئے کی ٹیکس چوری کے الزام میں ایک شخص کو گرفتار کیا
نئی دہلی۔ 3 جنوری مرکزی جی ایس ٹی دہلی ویسٹ کمشنریٹ نے بغیر کسی اندراج اور ٹیکس کی ادائیگی کے گٹکھا / پان مسالہ / تمباکو مصنوعات کی تیاری اور خفیہ سپلائی کر کے جی ایس ٹی چوری کا پردہ فاش کیا ہے۔ تیار کی جانے والی جگہ کی تفتیش کی بنیاد پر ، یہ پتہ چلا کہ گٹکھا/ پان مسالہ / تمباکو مصنوعات کی غیر قانونی تیاری کی جارہی ہے ، جس کا ثبوت احاطے میں واقع ایک گودام ، مشینیں ، خام مال اور تیار شدہ مصنوعات ہیں۔ غیر قانونی فیکٹری میں تقریبا 65 مزدور کام کرتے پائے گئے۔ گٹکھے کی تیار شدہ مصنوعات ہندوستان کی مختلف ریاستوں کو فراہم کی جارہی ہے۔ تلاشی کے نتیجے میں تیار شدہ گٹکھا اور کچا مال جیسے چنا ، سادہ کتھا ، تمباکو کے پتے وغیرہ ضبط ہوئے ہیں جن کی مالیت تقریبا 4.14 کروڑ روپے ہے۔
اکٹھا کیے گئے شواہد کی بنا پر ، ذخیرے کو ضبط کر لیا گیا اور اعترافی بیانات ریکارڈ کیے گئے کہ مجموعی طور پرٹیکس کی چوری تقریبا 831.72 کروڑ روپے بتائی جارہی ہے۔مزید تفتیش جاری ہے۔
اس معاملے میں ایک شخص کو ٹیکس سے بچنے کے ارادے کے ساتھ بغیر کسی اندراج کے سامان کی تیاری اور فراہمی میں ملوث ہونے کی بنا پر گرفتار کیا گیا ہے ، مذکورہ اشیاء کا نقل و حمل ، ہٹانا ، جمع کروانا ، چھپانا ، فراہمی ، یا خرید و فروخت مرکزی جی ایس ٹی ایکٹ 2017 کے سیکشن 132   کی دفعات کی خلاف ورزی ہے اور سیکشن 132  کے تحت قابل سزا اور ناقابل ضمانت ہیں۔ ملزم شخص کو 2 جنوری2021 کو گرفتار کر کے میٹرو پولیٹن مجسٹریٹ  ، پٹیالہ ہاؤس کورٹ کے سامنے پیش کیا گیا ہے اور ایم ایم نے اسے 14 دن کی عدالتی تحویل میں بھیج دیا ہے۔ اس کیس کے اہم سازشی / شخص کی نشاندہی کرنے اور ٹیکس واجبات کی وصولی کے لئے مزید تفتیش جاری ہے۔
جی ایس ٹی کی چوری روکنے کے لئے دہلی زون مستقل کوششیں کر رہا ہے ، جس کے نتیجے میں رواں مالی سال میں 4،327 کروڑ روپے کا سراغ لگایا گیا ہے اور ان معاملات میں 15 افراد کو گرفتار کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-66
(Visitor Counter : 152
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 148.37 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 17.90 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،26 دسمبر،2021/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,48,37,98,635
|
|
دستیاب خوراک
|
|
17,90,54,941
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 148.37کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 17.90کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔